Поли Генова и Дичо с Коледен концерт по ТВ7 – избери песните
Зрителите стават сценаристи на Коледния концерт по TV7
Звездите на МУЗИКАЛНА АКАДЕМИЯ – Поли Генова, Сантра, Дичо, Кичка Бодурова, Стенли и Прея ще изпълнят най-обичаните коледни песни в двучасов концерт навръх Коледа по TV7.
Освен състезателите от шоуто, в концерта ще се включат жури и ментори – Георги Христов, дует Ритон, Рут Колева, Мариана Попова и Люси Дяковска, които вече почти 3 месеца печелят сърцата на зрителите от малкия екран.
Към празничничния концерт ще се присъединят и малките сладури от вокалните групи “Бон-бон” и “Мечо Пух”, които ще донесат много емоции и коледно настроение на сцената, оживена под звуците на група “Акага”, която е душата и музиката на звездната компания.
Любимците на българската публика ще изпълнят 12 коледни песни. Зрителите на TV7 могат сами да изберат кои да бъдат те като гласуват на сайта на шоуто: ma.tv7.bg/#CitroenChristmasSong за своята любима коледна песен до 20.00 часа на 8 декември 2013г. По този начин публиката ще може да влезе в ролята на сценарист на коледния концерт и да се наслади на празника с най-любимите си мелодии.
Концертът ще се излъчи на 25 декември по TV7.
По темата: TV7, концерт, Люси Дяковска, Музикална академия